Ekkuumiro ly’ebisolo erya Queen Elizabeth National Park lisangibwa mu Bugwanjuba bwa Yuganda ng’okufuna erinnya lino kyaliwo mu lukumi mu lwenda ataano mu ena nga lyabbulwa mu Nnaabakyala wa Bungereza eyakyalako mu kifo ekyo mu mwaka lukumi mu lwenda ataano mu ebiri. Lino ly’ekkuumiro erisingamu ebisolo ebingi mu Afirika ebinyumira abalambuzi okulabako nga lisangibwa wakati w’ennyanja bbiri; Muttanzige ne George, kyoka mu kkuumiro lino era mulimu omukutu oba guyite omugga gwa Kazinga Channel nga gwe gugatta ennyanja ebbiri, eya Edward ne George era omugga guno guwerako kkirommita asatu mu bbiri nnambirira, so ng’ate mu kkuumiro lino mulimu ebisolo njolo ebisomboola abalambuzi okuva okumpi n’ewala nga empologoma, enjovu, amazike, Embogo, entulege n’entugga.